b'\n_START_ARTICLE_\nCraig Harrison (ostrostrelec)\n_START_SECTION_\nPodatki o rekordu\n_START_PARAGRAPH_\nNovembra 2009 je Harrison zadel dva talibanska mitraljezca ju\xc5\xbeno od Musa Qale (Helmandska provinca, Afganistan) na razdalji 2.475 m, pri \xc4\x8demer je uporabil L115A3 (oz. Accuracy International AWM). _NEWLINE_V poznej\xc5\xa1em intervjuju za BBC je Harrison povedal, da je potreboval devet strelov, da sta on in njegov opazovalec uspe\xc5\xa1no dolo\xc4\x8dila doseg. Nato, ko so se prikazali Talibani, pa je s prvim strelom zadel dva . _NEWLINE_S tem je presegel obi\xc4\x8dajni domet na tej pu\xc5\xa1ki pri streljanju na stati\xc4\x8dni tar\xc4\x8di, velik vpliv pa je imela tudi nadmorska vi\xc5\xa1ina (1.043 m), saj je tam manj zra\xc4\x8dnega upora, tako da krogla leti dlje in z manj odstopanja. Takrat tudi ni bilo vetra, vreme in vidljivost sta bila dobra. Tom Irwin, direktor proizvajalca pu\xc5\xa1ke, je glede tega izjavil: "Pu\xc5\xa1ka je \xc5\xa1e dovolj natan\xc4\x8dna do 1.500 m, nad to razdaljo pa je pomemben dejavnik tudi sre\xc4\x8da." _NEWLINE_Na pu\xc5\xa1ki je imel Harrison name\xc5\xa1\xc4\x8den strelski daljnogled Schmidt & Bender MILITARY MKII 5-25x56 0.1 MIL RAD parallax z osvetlitvijo, ki se lahko umeri na 0,1 miliradiana, pri \xc4\x8demer ima najvi\xc5\xa1ji vertikalni doseg 26 miliradianov. Na razdalji 2.475m premik 0,1 miliradiana na tar\xc4\x8di dose\xc5\xbee velikost 24,75\xc2\xa0cm. _NEWLINE_Glede na balisti\xc4\x8dni kalkulator JBM in z uporabo koeficientov upora (Cd), ki jih je priskrbel Lapua, ima L115A3 pribli\xc5\xbeni supersoni\xc4\x8dni doseg (hitrost zvoka = 340,3\xc2\xa0m/s) na razdalji 1.375 m ter na mednarodni standardni atmosferi (gostota zraka \xcf\x81 = 1,225\xc2\xa0kg/m\xc2\xb3) in 1.548 m na vi\xc5\xa1ini 1.043 m (\xcf\x81 = 1,1069\xc2\xa0kg/m\xc2\xb3), kar dokazuje, da so imeli okoljski dejavniki pomemben vpliv na rekord._NEWLINE_JBM prav tako predvideva, da britanski visokotla\xc4\x8dni izstrelki naboja .338 Lapua Magnum (s te\xc5\xbeo 16,2 g), pri izstrelni hitrosti 936\xc2\xa0m/s in mednarodni standardni atmosferi na vi\xc5\xa1ini 1.043 m (z gostoto zraka \xcf\x81 = 1,069\xc2\xa0kg/m\xc2\xb3) razdaljo 2.475 m dose\xc5\xbeejo po 6,017 s leta (hitrost 251,8\xc2\xa0m/s), pri \xc4\x8demer padejo 120,95 m. Veliko vlogo pri zadetku je tako imel tudi strelni daljnogled, ki je omogo\xc4\x8dil, da je Harrison premagal to razliko.'